Шымкент әкімінің орынбасары Исахов екі айға қамалды
"Шымкент әкімінің орынбасары Исахов екі айға қамалды" | "https://abai.kz/post/171528"
TITLE: Шымкент әкімінің орынбасары Исахов екі айға қамалды
URL: https://abai.kz/post/171528
META: "Шымкент әкімінің орынбасары Исахов екі айға қамалды" | "https://abai.kz/post/171528"
DATE: 24.07.2023
AUTHOR(s): Abai.kz
TOTAL WORDS: 121
TEXT: Осы аптада "жемқорлық күдігімен" ұсталған Шымкент қаласы әкімінің орынбасары Мақсұт Исахов екі айға қамалды. Бұл ақпаратты ұлттық қауіпсіздік комитетінің баспасөз қызметне сүйенген жергілікті ақпарат агенттіктері хабарлады. "21 шілдеде Шымкент қаласының мамандандырылған тергеу соты Шымкент әкімінің орынбасары Мақсұт Исаховқа бұлтартпас шара ретінде екі айға қамау шарасын тағайындады" деп жазылған ҰҚК хабарламасында. Мақсұт Исаховты 20 шілдеде ҰҚҚ прокуратураның араласуымен ұстаған. ҰҚК өзге ақпарат жарияламаған, тергеу құпиясына сілтеген. 49 жастағы Мақсұт Исахов Шымкент қаласы әкімінің орынбасарлығына 2020 жылы ақпанда тағайындалған. Оған дейін екі жыл Қазақстан президенті әкімшілігінде мемлекеттік инспектор болып істеген. Әр жылдары "Қазақстан темір жолы" компаниясында қызмет еткен, Шығыс Қазақстан облысы әкімі аппараты жетекшісінің орынбасары, автожол және жолаушылар көлігі басқармасының бастығы, Өскемен қаласы әкімінің орынбасары, Алматы қалалық жолаушылар көлігі басқармасының бастығы болған. Abai.kz
